Hadjret En-Nouss gasskraftverk

Hadjret En-Nouss gasskraftverk er et gassdrevet varmekraftverk i Hadjret En-Nouss i provinsen Tipaza sentralt på kysten av Algerie. Det drives primært på naturgass men kan sekundært fyres med lett fyringsolje eller dieselolje. Anlegget har en installert produksjonskapasitet på 1.227 MW, fordelt på 3 like store 419 MW-blokker med moderne kombinasjonssyklus (CCGT) gassturbiner. Utstyret er levert av General Electric, med unntak av kokerne som er levert av sør-koreanske Doosan. Anlegget stod ferdig i 2009.

Operatørselskapet heter Algerian Utilities International Ltd og er et datterselskap av SNC-Lavalin, i tillegg eies anlegget av Sonatrach og Sonelgaz.

Se også
Liste over verdens største olje- og gasskraftverk

Referanser

Eksterne lenker
 Hadjret En-Nouss CCGT Power Plant  - Global Energy Observatory

Varmekraftverk i Algerie
Gasskraftverk i Algerie